MICROSIOANE 


EXPERIENTA 


Eu am lucrat 

$i pe camioane 

și pe taxiuri. 

Să știi însă că volanul 
are aceleași pretenții. 


LEGENDA 


Pe cind gonea cu calul 

spre iubita sa cu sprincene multe, 
s-a născut cintecul: 

„Pe mine m-ai omorit 

dar си calul ce-ai avut?“ 

Acum, la volan, 

nu un cal, 

ci herghelii întregi de cai-putere 


prima dată cînd Cyril Neveu nu atingea Daka- trebuie ocrotite. 
Dan NĂSTASE 


rul... 

VAUXHALL ASTRA GTE 


Coupé derivat din Opel Kadett, „super motorizat“ datorită unui motor de 1998 cmc cu injecție 
de benzină, patru cilindri în linie, așezat transversal în față. Tractiune pe roțile din fata. Raport 
de compresie 9,2:1. Puterea maximă 115 С.Р. la 5400 rot/min. Cuplul maxim 17,5 kgfm la 3000 
rot/min. Pneuri 185/65 HR. 14. Viteza maxima 193 km/h. Acceleratie de la 0 Іа 100 km/h іп 10 
secunde. 

511 km/h 


Imaginea a fost luată pe 
pista de sare a lacului Bonne- 
ville din S.U.A., cu ocazia 
tentativei pilotului Don Vesco 
de a-și dobori propriul record 
de viteză realizat pe vehicule 
cu două roți; de 511 km/h. ` 

Vehiculul este o construcție 
specială a firmei Kawasaki, 
dotat cu două motoare a cite 
1300 cmc, fiecare de 6 Ci- 
lindri in 4 timpi si doua tur- 
bocompresoare. Raportul pu- 
tere-greutate de 1,3 kg/CP, 
comparat cu cel al unui Re- 
nault de F.1, care este de 1,2 
kg/CP, este remarcabil deoa- 
rece o mașină de F.1 este 
conceputa, inainte de toate, 
pentru acceleratii, în timp ce 

„trabucului“ pilotat de Don 
Vesco îi trebuie viteză mare. 
Motor 2x1300 cmc Kawa- 
saki, 6 cilindri, 4 timpi, două 
turbo. Deci 2,6 | si 12 cilindri; 
500 C.P., injecție electronică, 
aprindere electronica; şa- 
siu-monococă din fibre de 
sticlă; greutate 650 kg; di- 
mensiuni: lungime 7,20 metri, 
lățime 60 cm; roti din alumi- 
niu tratat; carburant: nitrome- 
tan; capacitate rezervor: 28 |; 
consum: 100 1/100 Кт; parti- 
cularitati: toate comenzile 
sint asistate cu aer compri- 
mat; ore de munca la vehicul 
doi ani, 8—9 persoane lu- 
crind cite opt ore pe zi. 


LINCOLN 


CONTINENTAL 


Cu modelui „88' constructorii 
americani s-au apropiat foarte 
mult de „stilul“ european, nereu- 
sind totuși să intre în categoria 
autoturismelor de lux performante 
ale căror caracteristici sint defi- 
nite de Mercedes și BMW. Moto- 
rul este un șase cilindri în V, am- 
plasat transversal în fata. Capaci- 
tatea cilindrică este de 3800 cmc. 
Puterea maximă disponibilă 140 
C.P. la 4500 rot/min. transmisia 
automatică de tipul transaxle". 
Suspensia este prevăzută cu sis- 
tem electronic de reglarea forţei 
de amortizare în funcție de condi- 
{Ше de rulare, astfel încit să se 
asigure maximum de confort pen- 
tru pasageri. De asemenea, direc- 
Ша este servoasistată printr-un 
sistem controlat electronic. Viteza 
maximă 180 km/h. Acceleratia de 
la 0 la 100 km/h іп 11 secunde. 
Consum mediu de benzină 14 li- 
tri/100 km. 


2 THEMA 8.32 


Тһета 8.32 este о Lancia sau 
ип Ferrari? Corect, s-ar putea 
răspunde că este o Lanzia ani- 
mată de un motor Ferrari. Are un 
motor de opt cilindri in V la 90° 
amplasat transversal in fata. Trac- 
tiunea pevroţile din fata. Capacita- 
tea cilindrică 2927 cmc. Alezaj x 
cursa 81,0 x 71,0. Puterea maxima 
215 C.P. la 6750 rot/min. Cuplul 
maxim 29 kgfm la 5400 rot/min. 
Raport de compresie 10,5:1. Patru 
axe cu came (cite două pentru 
fiecare rind de cilindri) acționate 
prin curea dintata și patru supape 
pe cilindru. Sistem de injecție 
Bosch KE3-Jetronic. Pneuri 
205/55 VR 15. Viteza maximă de 
240 km/h se obține în treapta a 
V-a a cutiei de viteze. Acceleratia 
de la 0 la 100 km/h în 7,3 se 
cunde. Consumul mediu 17,2 li- 
tri/100 km. Lungimea 4590 mm, 
lățimea 1733 mm, înălțimea 1415 
mm. Greutatea la 90! 1400 kg. 
Capacitatea rezervorului de ben- 
zină 70 litri. 


Autoturism produs în Anglia cu 
mecanică de Ford Escort RS 
Turbo. Forma caroseriei simplă și 
atrăgătoare, prezintă citeva ele 
mente originale cum ar fi blocu- 
rile optice fata si spate. Motorul 
cu patru cilindri în linie, așezat 
transversal în fata. Tractiune ре 
roțile din față. Capacitatea cilin- 
drică 1597 cmc. Două supape ре” 
cilindru. Puterea maximă 130 CP 
la 6000 rot/min. Cuplul maxim 19 
kgfm la 3000 rot/min. Raport de 
compresie 8,3:1. Supraalimentare 
cu turbosuflanta acționată de 
energia gazelor de evacuare. Gre- 
utatea la gol 820 kg. Coeficient 
aerodinamic Cx=0,30. Viteza ma- 
ximă 202 km/h. Acceleratia de la 
0 la 100 km/h іп 7,6 secunde. 
Consum mediu de benzină 10,2 li- 
tri/100 km. 

Cu ani în urmă, președintele statului ita- 
lian, aflat în vizită la Salonul de automobile 
de la Torino, s-a oprit ceva mai mult la 
standul unde erau expuse ultimele modele 
ale firmei Ferrari. Intr-o liniște deplină, in- 
tregul grup de persoane oficiale a privit cu 
admirație exponatele, vopsite toate, ca de 
obicei, în roșu. La un moment dat, cineva 
i-a spus preşedintelui; „Cred că n-ar fi rău 
ca Ferrari să primească titlul de senator... 
Şefu! statului a răspuns: „După titlurile și 
onorurile ce i s-au acordat de-a lungul vie- 
tii, cred că acesta ar fi cel mai insignifiant. 
Nu cred că asa ceva l-ar mai interesa"... 

Într-adevăr, pe Enzo Ferrari titlurile si 
onorurile nu l-au ocolit. Nu l-au ocolit, 
însă, nici eșecurile, deziluziile, dramele 
strict intime. Fiul său Dino, devenit inginer, 
a murit cînd încă nu împlinise virsta de 25 
de ani, din cauza unei nefrite. Cind s-a 
stins din viata, tinărul Ferrari abia în- 
cheiase proiectul motorului Dino, un motor 


ce avea să marcheze un moment important 
în şirul de motoare al vestitei firme italiene. 
Durerea provocată de dispariția lui Dino 
nu s-a estompat citusi de putin în inima lui 
Enzo Ferrari, astfel încit cartea sa de me- 
morii (intitulată” „Bucuriile mele teribile”) 
se încheie- cu cuvintele: „Nici o viață nu 
este plină de satisfacţii fără existenţa unui 


copil.“ 

Bine a fost, de fapt, Enzo Ferrari? in 
aceeași carte pe care am mentionat-o, el 
spune că s-a născut la 18 februarie 1898 și 
că a visat, din adolescenţă, să devină cin- 
taret de operă sau cronicar sportiv. N-a 
ajuns nici una nici alta, ci pilot de curse. 
Un pilot de valoare. Curind, însă, a renun- 
tat la pilotaj pentru a se consacra activității 
de manager. Rebel, incapatinat, dotat cu 
un deosebit talent in a dirija oamenii de 
sub conducerea sa, Ferrari lucreaza in ser- 
viciul de curse al firmei Alfa-Romeo, deve- 
nind, începind din 1933, reprezentantul 
sportiv al acesteia. Cu șapte ani mai tirziu. 
е! angajeaza, in marea cursa de șosea Mille 
Miglia, o maşină care nu purta numele de 
Alfa-Romeo. Era un prim pas spre inde- 
pendenta. Al doilea pas l-a facut în 1943, 
cînd, în urma unei legi a vremii (legea des- 
centralizării) a trebuit să părăsească Mo- 
dena, localitatea sa de naștere, și să se in- 
staleze la Maranello, devenit și rămas pina 
astăzi „fieful“ firmei care are drept simbol 
un „cavallino rampante“ (un calut. ridicat în 
două picioare) 

Ferrari a construit prima maşina de 
curse la Modena. Dotată cu un motor de 8 


cilindri în V totalizind 1500 cmc, aceasta 
incă nu purta numele vestitului constructor 
de mai tirziu. Prima maşină cu numele de 
Ferrari a apărut în 1947, la Maranello, ea 
fiind opera inginerului Colombo. Era echi- 
pată cu un motor de 12 cilindri іп V, о ar- 
hitectură nobilă si costisitoare, cultivată de 
Ferrari cu o pasiune ieșită din comun. Au 
urmat alte și alte construcții, mai ales cele 
din campionatul mondial de Formula 1, un 
campionat în care Enzo Ferrari a fost pre- 
zent fără întrerupere, din 1950, de la înfiin- 
tare si pina astăzi. Cu ingineri dintre cei 
mai buni (Gioachino Colombo, Carlo Chiti, 
Mauro Forgheri, John Barnard) și cu piloți 
dintre cei mai iluştri (Tazio Nuvolari, Juan 
Manuel Fangio, Niki Lauda, Gilles Viliene 
uve etc.), squadra Ferrari a obținut în 
cursele Grand Prix si în campionatul mon- 
dia! al mărcilor cel mai mare număr de vic- 
torii și de titluri dintre toți participanţii. 

Dar Ferrari n-a insemnat si nu înseamna 
numai echipa de curse. El înseamnă şi 
uzina de mașini de lux, de mică serie, ul- 
UA gelt destinate unor personali- 
tati din lumea artei, a politicii, a sportului, 
a afacerilor. Rezumindu-se la o producție 
de numai citeva sute de exemplare pe an, 
uzina Ferrari realizează, cu o minutie ire 
proșabilă, acele automobile pentru cumpa- 
rarea cărora trebuie să aștepte la rind pina 
și cei mai vestiți magnați ai finanțelor si 
care costă sume exorbitante. Unul din cele 
mai reușite modele ale firmei, numit Ferrari 
» Testarossa" (berlină, două locuri, motor 
de 4942 cmc, cu 12 cilindri. boxer, 390 
C.P., viteză maximă 290 km/h) se vinde cu 
un pret de 18—20 ori mai mare decit acela 
al unui Fiat Tipo. 


Mergind pe linia construirii unor mașini 
de excepție, de serie mică, și pe linia între- 
tinerii unei costisitoare echipe de Grand 
Prix, refuzind, decenii la rind, să facă pu- 
blicitate cu роги automobilelor sale де 
curse, Enzo Ferrari n-a devenit un om bo- 
gat. El a trăit mereu pe linia dintre stricta 
rentabilitate și eșecul economic și a fost 
nu о singură dată în postura de a fi înghiţit 
de marile concerne ale domeniului. La sfir- 
situl anilor '60, cînd se afla în dificultate, 


‘Ford a lansat un „atac“ spre constructorul 


italian pentru a-i cumpăra firma. Neputin- 
du-l elimina de pe pistele de concurs (in 
campionatul mărcilor), pentru care și-a 
construit maşini speciale, firma Ford a în- 
cercat să-l anihileze pe Enzo Ferrari pe ta- 
rimul “industriei de automobile. Dar micul 
constructor din Maranello a refuzat orice 
tranzacție, raminind independent. 

La 18 februarie 1988, Enzo Ferrari a îm- 
plinit virsta de 90 de ani. Cu acest prilej a 
fost invitat să apară la televiziune, să parti- 
сіре la unele festivități organizate în cin- 
stea sa. A refuzat orice ieșire în public, 
preferind să rămină la Maranello în mijlo- 
cul colaboratorilor săi. Dealtfel, în ultimele 
decenii, el n-a ieșit aproape nicăieri, nici 
măcar pe pistele de concurs unde evoluau 
mașinile și piloţii săi. A primit, in schimb 
acolo, la Maranello, numeroase personali- 
tati din lumea întreagă și a organizat, cel 
putin o dată pe an, conferințe de presă, pe 

parcursul cărora și-a impresionat oaspeții 
prin inteligență, vervă, spirit caustic si o 
profundă cunoaștere a problemelor ce fră- 
minta automobilismul mondial. 


La inoeputul verii lui 1988, un eveniment 
cu totul deosebit a avut loc in viata lui 


Enzo Ferrari: firma sa a intrat, in proportie 
de peste 90 la sută, sub controlul concer- 
nului Fiat. Ceea ce fusese pe cale să se in-: 
timple de atite ori inainte, s-a întîmplat 
acum, cînd celebrul constructor, aflat in 
pragul asfintitului, a consimţit să se re- 
tragă, lăsînd la conducerea firmei, cu 


№ 

competenţe limitate, pe Piero Lardi-Ferrari, 
cel de-al doilea fiu al său. Apoi a venit 
deznodamintul: în august 1988, la virsta de 
90 de ani şi jumătate, Enzo Ferrari a ince- 
tat din viata. „Legenda vie" din Maranello a 
luat sfirsit. In urma lui Ferrari ramine amin- 
tirea unui om care a marcat profund, prin 


personalitatea sa, lumea industriei si a 
sportului automobilistic. 


Dumitru LAZĂR 


Explicații foto: 
Două maşini, două epoci: Ferrari 375 (anul 
1951) si Ferrari F.1-87-88 (anul 1988). 


207 


autoturism | 


REVISTĂ EDITATA DE FEDERAȚIA 
AUTOMOBIL CLUBUL ROMÂN 


| actualitati Ж... 


ZE E SPORTIV 


ŞOSEAUA © 
OPINII PE O BANDĂ DE TELEX 


SUGESTII Я 
meridiane 
sport 


SERVICE 


DIALOG ALBUM 


EDUCATIE 
i CIVILIZATIE 
\ PREVENIRE 


NOUTATI 


| ABONAMENTELE SE FAC LA OFICIILE POŞTALE, PRIN FACTORII POSTALI ŞI 
DIFUZORII DIN INTREPRINDERI ŞI INSTITUŢII. 
CITITORII DIN STRĂINĂTATE SE POT ABONA PRIN ROMPRESFILATELIA — 
SECTORUL EXPORT-IMPORT-PRESĂ P.0. BOX 12201. TELEX 10376 PRSFIR 
BUCUREŞTI, CALEA GRIVIŢEI NR. 64—66. 


. 2, an SC 


almanah auto 


i 
; 
<i حح‎ 55 = = 
ЖЕЗ» > <> -4 em $ 


